ུལ་པ། རྔ་ཡབ་མ་འདོན། གཏོར་འགུགས་དང་འཕྲིན་བཅོལ་ལུགས་འབྱུང་འཁོར་བ་སོགས་སོང་མཐར། ཞྭ་
བཞེས། དབུ་མཛད་བཞི་བཞེངས་བཞིན་པས། རོལ་གྲྭ་སྡེབ་སྔོན་དུ་འགྲོ་བས། གདངས་ཆེན་བཏང་ནས་གསོལ་ཀ་བཀྱགས། ཆད་ཐོ་དང་བརྟན་མ་རྟ་བྲོ་བྱ། ཚེ་
འགུགས་དང་མཆོད་བསྟོད་བཤགས་གསུམ་བྱ། ཡིག་བརྒྱ་དབྱངས་གསལ་ལན་གསུམ་གྱིས་ལྟག་ཆད་ཁ་བསྐང༌། ཨོཾ་ཁྱེད་ཀྱི་སེམས་ཅན་སོགས་
ཀྱིས་རྡུལ་ཚོན་གྱི་ཡེ་ཤེས་པ་གཤེགས། དམ་ཚིག་པ་རྣམས་རྟེན་ལ་ཐིམ་པར་བསམ་ནས། སྐུ་རྟེན་སོགས་ལ། འདིར་ནི་རྟེན་དང་སོགས་ཀྱི་བརྟན་
བཞུགས་བྱ། ལས་བྱང་གི དབྱིངས་ཀྱི་ལྷ་ཚོགས་སོགས་ནས། ཀློང་དུ་ཐིམ༔ བར། ཧཱུཾ་ཧྲཱིཿ༔ བླ་མེད་ཡེ་ཤེས་རབ་
འབར་སོགས། ཧཱུྃ་ཧྲཱིཿ༔ གཤེགས་པའི་ཡེ་ཤེས་ལྷ་མཆོག་སོགས་དང་གཞུང་གི ཧཱུྃ་ཧྲཱིཿ༔ བདག་ཉིད་ཡེ་ཤེས་སོགས།
ཧཱུྃ་ཧྲཱིཿ༔ རྟེན་འབྲེལ་བཅོ་བརྒྱད་སོགས། སྤྱོད་ལམ་བྱའོ༔ བར། དེ་ནས། ཨ་ཀ་རོའི་སྔགས་ཀྱིས་རྡུལ་ཚོན་བྱང་ཤར་ནས་
བརྩམ་སྟེ་རོལ་སིལ་ནང་བསྡུ། འདུས་པ་ཀུན་གྱི་སྤྱི་བོར་བཀྲམ། རྒྱལ་ཚབ་ཀྱིས་རྡོ་རྗེ་སྐམ་པའི་རྒྱས་ཁྲོ་བཅུའི་ཕུར་བ། འོག་ནས་བརྩམ་སྟེ་མཚམས་རྣམས་ལ་གཡས་
བསྐོར་དང་ཕྱོགས་ནས་སྟེང་གི་བར་རྣམས་ལ་གཡོན་བསྐོར་གྱིས་བསྡུ་ཞིང༌། ཨོཾ་བཛྲ་ཀཱི་ལི་ཀཱི་ལ་ཡ་ཨུཏྤ་ཀི་ལ་ཡ། སརྦ་ཀི་ལ་
ཡ༑ བཛྲ་དྷ་ར་ཎ་ཨ་ཛྙཱ་ཡ་ཧཱུྃ་ཧཱུྃ་ཧཱུྃ་ཧཱུྃ་ཕཊ་ཧོ༔ ཞེས་ཧཱུྃ་བཞིས་རིམ་པར་ཕྱུངས། རོལ་སིལ། ༀ་རུ་རུ་སྤུ་རུ་སོགས་སྤྱན་མའི་
སྔགས་ཀྱིས་ཕུར་རྩེ་འོད་མས་བཀྲུ་ཞིང༌། ཕུར་ཁུང་དུའང་གཏོར། རོལ་སིལ་བྱ། རྒྱལ་བའི་བསྟན་པ་སྲུང་བའི་ལས་ལ་སོགས་ཀྱིས་བཀྲ་
ཤིས་བརྗོད། དེ་ནས་གཡས་གྲལ་པས། གཡོན་གྲལ་བར། མཎྜལ་ཕུལ་ལ། ཧཱུྃ་ཧྲཱིཿ༔ བཀའ་གསང་རྨད་དུ་སོགས། ཕུས་བཙུགས་འདུད་རྒྱས།

200

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
འཚོགས་པར་ཤོག༔ བར། ཡིག་བརྒྱ་བཟླ་བཞིན་ཕྱག་གསུམ་འཚལ། ཡང་གཡོན་གྲལ་པས་དེ་བཞིན་བྱ། དཔོན་སློབ་མི་འབྲལ་
སོགས། མཐར་འདུས་པ་ཀུན་གྱིས། རྡོ་རྗེ་སློབ་དཔོན་ལ། མཎྜལ་དང་། ཧཱུཾ་ཧྲཱིཿ༔ བསྟན་པའི་སྒྲོན་མེ་སོགས་ནས་བཀའ་དྲིན་སྩོལ༔
བར། ཡིག་བརྒྱ་དང་ཕྱག་གསུམ། ཞབས་བརྟན་ཀྱང་འདོན། དེ་ནས་རྒྱལ་ཚབ་པས་ཞྭ་ཕྲག་འཕེན་མཛད་ཆོས་གོས་བཞེས་ནས་མར་མེའི་སྨོན་ལམ་གྱི་སྟོང་ཐུན་
འདོན། རྡོ་རྗེ་སློབ་དཔོན་གྱིས་ཞྭ་ཆོས་བཅས་ཀློང་གསལ་རང་ལུགས་ཀྱི་རྟ་འདོན་གྱིས། ཧྲཱིཿ༔ སངས་རྒྱས་ཐུགས་རྗེས་སོགས་ནས། ཅིར་
ཡང་སྣང་༔ བར། ཧྲཱིཿ༔ སྣང་མཐའ་གོས་དཀར་སོགས་ནས། དམ་པའི་ལུགས་ཀྱི་རྟ་ཆེ་བས། མངོན་དུ་གྱུར། བར། རྟ་
ཆུང་བས། རྒྱལ་བ་རྣམས་ཀྱི་ཐུགས་རྗེ་སོགས་ནས། སྒྲོན་མེར་ཤོག༔ བར། ཚིག་ཕྱི་མ་ལན་གསུམ་རོལ་སིལ། མར་མེ་བཀྱེ་ཚུལ་
ཐོག་མར་སློབ་དཔོན་ནས་མར། བསྡུ་དུས་མཐའ་ནས་ཡར་བྱའོ། །དེ་ནས་ཀུན་གྱིས་ཞྭ་བཞེས་ལ། ཡེ་དྷརྨཱ་སྔོན་དུ་འགྲོ་བ། བཀྲ་ཤིས། ཧཱུྃ་ཧྲཱིཿ༔ རྗེ་
བཙུན་པདྨ་སོགས། བཞི་ཆོད་ཀྱིས་དྲིལ་བསིལ། མཐའ་རྒྱས་ཤོག༔ བར་དང་། གཞུང་གི་བཀྲ་ཤིས་དང༌། གཞན་ཡང་བཀྲ་ཤིས་ཅི་རིགས་
བརྗོད། མཐར་རོལ་སིལ་ཁུག་གསུམ། དེ་ལྟར་འགྲུབ་པར་བྱེད་པ་སོགས་ལ་ཞྭ་ཕུད། རི་རྒྱལ་ཉི་ཟླ་སོགས་དང་། པདྨའི་
རྒྱལ་ཚབ་སྙིགས་མའི་རྒུད་པ་སེལ། །རྡོ་རྗེ་སྙིང་པོས་སྐལ་ལྡན་ཐར་བར་འགོད། །འགྲོ་ལ་བདེ་
སྐྱིད་རྫོགས་ལྡན་སྒོ་འཕར་ཕྱེས། །ཀློང་གསལ་བསྟན་པ་རྒྱས་པའི་བཀྲ་ཤིས་ཤོག །ཅེས་དྲི་མེད་ཞིང་གི་
ཞལ་གསུང་མ་དང་། ཀཿཐོག་པ་ཞེས་སོགས་བརྗོད། དེ་ནས་ལས་བྱང་གི་བསྔོ་བ། ཧཱུཾ་ཧྲཱི༔ ཡེ་ཤེས་རབ་འབར་སོགས་ནས།
གྱུར་ཅིག༔ བར་དང་། རང་སྲུང་། ཧཱུྃ་ཧྲཱི༔ སྐྱེ་མེད་ཆོས་དབྱིངས་སོགས་ནས། ཧཱུཾ་ཧཱུཾ༔ བར། དེ་ནས་ཁྱུང་ཐོ་ལེན་ཞིང༌།
སྒོ་སྲུང་ཕྱི་ནང་ཁྲོ་བཅུ་སོགས་ལ་དམར་གཏོར་ཕུལ་ཏེ། རཾ་ཡཾ་ཁཾ༔ སྭཱ་བྷ་ཝ་སོགས་ཨོཾ་ཨཱཿཧཱུྃ་ཧ་ཧོ་ཧྲཱིཿ༔ ལན་གསུམ་གྱིས་བརླབས་ལ།
ཀྲོ་དྷ་ར་ཛའི་མཐར། ཨཉྙཾ་སོགས་རྒྱ་བཅས་རོལ་སིལ། མ་ཧཱ་བྷ་ལིཾ་སོགས། རྒྱལ་བའི་ཕོ་བྲང་སོགས་ནས། མཛད་དུ་
གསོལ༔ རོལ་སིལ།.Éསྒྲོ་ན་སྒོ་བྱང་གཉིས་དང་ཁྲོ་བཅུ་སོ་སོར་ཕྲལ་ནས་འདོན། མཆན། ཕྱི་རོལ་དུ་ཐུགས་ཆེན་སྒྲུབ་ཁོག་ལྟར་རྒྱལ་ཆེན་ཐོ་ལེན་བྱ། ནང་དུ་འཁོད་ནས།
གཞུང་གི་སྨོན་ལམ། ནམ་མཁའི་མཐའ་ཁྱབ་སོགས་ནས། སངས་རྒྱས་ཐོབ་པར་ཤོག༔ བར་དང་། ཧཱུཾ་ཧྲཱིཿ༔ བླ་མེད་
གསང་སྔགས་སོགས། སྒྲུབ་པར་ཤོག༔ བར་དང་། གཞན་ཡང་བསྔོ་སྨོན་ཅི་རིགས་དང༌། བཟང་སྤྱོད་སོགས་ཀྱིས་བརྩམས་པ་དོན་ལྡན་དུ་
བྱའོ། །དེ་ནས་ཐུགས་ཆེན་སྒྲུབ་ཁོག་ལྟར། རྡུལ་ཚོན་ཆུ་བོར་གཤེགས་པའང་། གལ་ཆུང་མི་བྱ་བར་ལག་ལེན་ལ་ཐེབ་ངེས་པར་བྱའོ། །སྒྲུབ་ཆེན་གྱི་སྐབས་འདིར།
ལས་བྱང་། གསོལ་ཀ ཚོགས་བསྐང་སོགས་ཀྱི་གདངས་དབྱངས་ཁ་ཚང་ལྷག་ལུས་མེད་པར་རང་གདངས་དང་འགེབ་གདངས་བཅས་ཉིན་བདུན་བར་དུ་རེ་མོས་ཀྱིས་
འགྲོ་ངེས་བྱ་བ་གལ་ཆེ། གདངས་ཉིན་རྣམས་ལ་བགོ་ཚུལ་ཡང་སྟབས་འཚམས་པར་བྱའོ། །ཕྱག་བཞེས་རྒྱས་པར། སྔ་ཆོག་བཟླས་པའི་མཐའ་བར། རོལ་ཚིག་ཌལ་
ཆལ་ཁོ་ན་གཏོང་བ་དང༌། སྔ་ཆོག་གི་དེ་མན་ཆོད་ཚོགས་བསྐང་ལ། ཌལ་ཆལ་དང༌། སྦུབ་ཆལ་གཉིས་བརྡུང་། ཕྱི་ཆོག་ནས་མཐའ་བར། སྦུབ་ཆལ་རྐྱང་པས་རོལ་
ཚིག་བརྡུང་བ་ཡིན་ནོ། །དགེ་བསྐོས་པས་ཀྱང་། ཐོག་མར་མ་ལུས་སེམས་ཅན་ནམ། གཞུང་གི་བྱིན་འབེབས་གཉིས། སྤྱན་འདྲེན། ཚོགས་ཀྱི་བསྐང་བ་བཅས་ལ་སྤོས་
སྐོར་བྱ། རྔ་པས་ཀྱང་། རོལ་མོ་ཉིས་ལེན་གར་ཡོད་ལ། བསྐོར་དང་ལྡན་པའི་རྔ་ཤད་ཕྱག་རྒྱུན་ལྟར་བྱ་བ་དང༌། གདངས་རིང་རྣམས་སོགས་ལ་རོལ་ཚག་ལ་རྔ་ཕོག་

201

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ནས། གདངས་བཏང་སྐབས་རྔ་མི་ཕོག་དུས་རྔ་གཡོག་གར་ཐོད་དུ་མི་བཞག་པར་གཡོན་པའི་མཛུབ་མོའི་སྟེང་དུ་བཞག་དགོས། རྔ་སྐོར་ཡང་གོང་དུ་བཤད་པ་བཞིན།
པུས་མོའི་གདོང་ནས་ནང་དུ་བསྐོར་བ་ལས། ཚུར་མདུན་དུ་ཁྱེར་ནས་བསྐོར་བ་ནི་ཕྱག་བཞེས་འཁྲུལ་པ་ཡིན་ནོ། ༈ །འདི་ཡི་སྐབས་སུ་སྦྱིན་སྲེག་ལ། ངེས་དོན་
པའི་ཆོག་ཁྲིགས་ལས་བཞིའི་སྦྱིན་སྲེག་སོ་སོར་ཡོད་པ་བཞིན་བྱ། དེ་མ་འཛོམས་ན། དགེ་པཎ་གསུང་ཐུགས་དམ་སྦྱིན་སྲེག་ལ་ལས་བཞིའི་ཁ་བསྒྱུར་བྱ། དེའི་ཚུལ།
ཉིན་དྲུག་པའི་ཆ་གསུམ་མཐར། དཀར་གཏོར་བྱིན་རླབས་དང་། ས་ཐ་ན་བཏགས་པའི་ནམ་མཁའ་མཛོད་ལན་གསུམ་ཕྱག་རྒྱ་བཅས། གང་དག་
འདིར་གནས་རྩ་གདངས། དཀར་གཏོར་ཇ་ཕུད་མཆོད། རྩ་སྔགས་བརྒྱ་རྩས་ས་བཏུལ། ལས་སྔགས་ཀྱིས་ཆག་ཆག་གདབ་བོ། །ཉིན་བདུན་པར། ཐམས་
ཅད་ཀྱིས་རིགས་ལྔ་སྟོད་ཁེབས་མནབ། ལས་བཞི་རང་རང་གི་ཕྱག་རྒྱ་དང་ལྡན་པས་རྡོ་དྲིལ་མི་འབྲལ་བར་བྱ་ཞིང༌། སེར་ཕྲེང་གིས། ཕྱི་རོལ་ཏུ་གདན་ལ། ལས་བཞི་
རང་རང་གི་འདུག་སྟངས་དང་མ་བྲལ་བར་འཁོད། མ་ལུས་སེམས་ཅན་སོགས་དང་། ཚུལ་ཁྲིམས་དྲི་ལྡན་སོགས། གསོལ་འདེབས་
རྣམས་མཐར། སྒྲུབ་པའི་ལས་བུམ་གྱིས་ཆབ་འཐོར་བཞིན་པས། ཨོཾ་བཛྲ་ཨ་མྲྀ་ཏ་སོགས་ནས། སྟོང་པའི་ངང་ལས་སོགས། ནུས་
ལྡན་དུ་གྱུར། བར་དང༌། ཨོཾ་ཨཱཿཧཱུྃ་ཧ་ཧོ་ཧྲི༔ ལན་བདུན་གྱི་བྱིན་གྱིས་བརླབས། དེ་ནས་ལས་མཐུན་གྱི་མེ་ཤར་ལྷོ་ནས་སྦར། ཨཱཿ༔ ཆོས་
རྣམས་རང་བཞིན་སོགས་ནས། འབར་བའི་ཀློང་། བར་རྩ་གདངས་ཆེ་བ་སྦྱར། ལས་བྱང་གི། བྷྱ་ལས་བྷནྡྷའི་གཞལ་
ཡས་སོགས་ནས། བཀྲམས་པའི་གདན་སྟེང་དུ༔ བར་རྩ་གདངས་ཆུང་བས་འདོན། སྔོན་གྱི་བསྐལ་པའི་སོགས་སྤྱན་འདྲེན་
རང་རྟ་བཅས་མཐའ་བར་བཏང་། འདུས་པ་ཀུན་གྱི་མཐེ་བོང་གཡབ། བླ་མས་ལས་མཐུན་མདའ་དར་གཡུག མཐར་རོལ་རྒྱུད་གསུམ་ནང༌། ཚོམ་བུ་གདན་འདྲེན་
ནས། སློབ་དཔོན་ལ་གཡས་སྐོར་གྱིས་བསྐོར་ནས་གཡོན་ཕྱོགས་ནས་ཕྱག་ཏུ་ཕུལ། སློབ་དཔོན་གྱིས་ལྷ་གྲངས་དང་མཐུན་པར་རྩེ་མོ་རྣམས་ཐབས་སུ་རྩ་སྔགས་དང་
སྦྲགས་ནས་དོར། དེ་ནས་བཞི་ཆོད་ཀྱིས། ཧཱུཾ་ཡིག་དམར་ནག་སོགས་ནས་ལྷུན་གྱིས་གྲུབ༔ བར་དང་། ཧཱུྃ་ཧྲཱིཿ ལྷུན་གྲུབ་
རང་བྱུང་སོགས་ནས་བསྟོད་པའི་བར་བཞི་ཆོད། བསྟོད་པ་རང་རྟ་དྲིལ་སྟབས་ཕྱག བཞུགས་གསོལ་མི་མཛད་པའང་ཡོད། དེ་ནས། ཧཱུཾ་དགང་
བླུགས་དཀྱིལ་འཁོར་སོགས་ནས། ཐོབ་པར་གྱུར་བར་བཞི་ཆོད། དེ་ནས་རྩ་སྔགས་ཤམ་དང་ལྡན་པས། བྱོན་སྐྱེམས་མར་ཁུ་ལན་བདུན་
ཕུལ་མཐར་སྤྱི་དྲིལ་ཚར་གཅིག་དང་། བདག་དང་རྒྱུ་འབྱོར་སོགས་འདོད་གསོལ་དང་། རོལ། འདི་འོག་མ་ཀུན་ལ་འགྲེ་སྦྱར། དེ་ལྟར་མར་ཁུ་ལན་
གསུམ་སོང་ནས། ཡམ་ཤིང་དང་མར་ཁུ་སོགས་རྫས་ཆེན་བཅུ་གསུམ་ཉེར་གཅིག་རེ་མཐར་སྤྱི་དྲིལ་ཚར་རེ་དང་འདོད་གསོལ་རེ་བཅས། ཡམ་ཤིང་མན་ཆོད་ལན་
གསུམ་འགྲོ་བར་བྱ། ཤམ་ནི། ཞི་བར། རྩ་སྔགས་མཐར། སརྦ་པཱ་པཾ་ཤནྟིཾ་ཀུ་རུ་སྭཱ་ཧཱ༔ རྒྱས་པར། ཚེ་བསོད་དཔལ་འབྱོར་
པུཊྚཾ་ཀུ་རུ་ཧོཿ༔ དབང་ལ། ཁམས་གསུམ་སྲིད་གསུམ་ཝ་ཤཾ་ཀུ་རུ་ཧོ༔ དྲག་པོར། གནོད་བྱེད་དགྲ་བགེགས་
མཱ་ར་ཡ་ཕྲཊ༔ བཏགས། མཐར། ༀ་བཛྲ་ཝསྟས་གོས་ཟུང་དང་། བཛྲ་ཏམྦུ་སོ་རྩི་ཕུལ། གཟུང་འཛིན་རབ་སྦྱང་གི་ཚོགས་བསྡུས་བཏང་
། མ་རྙེད་ཡོངས་སུ་སོགས་ཀྱིས་བཟོད་གསོལ་མཐར་ཡིག་བརྒྱ་ལན་གསུམ་དྲིལ་བསིལ། ཡེ་ཤེས་རབ་འབར་དངོས་གྲུབ་
སོགས་ཀྱི་དངོས་གྲུབ་ལེན། རྗེས་གཤེགས་སྐྱེམས་ལ། སྔར་ལྟར་མར་ཁུ་ལན་གསུམ། ཡམ་ཤིང་མར་ཁུ་སོགས་རྫས་ཆེན་བཅུ་གསུམ་པོ་ལན་བདུན་བདུན་གྱིས་
ཕུལ་མཐར། གོས་ཟུང་དང་། སོ་རྩི་ཕུལ། སྨན་རཀ་གཏོར་གསུམ་སྔགས་ཀྱིས་དབུལ། འདོད་གསོལ། མཆོད་སྦྱིན་གཏོར་མ་སོགས་བྱ། དྲིལ་
202

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
བུ་དལ་བརྡུང༌། ལས་བྱང་གི་བསྟོད་པ་འདོན། དྲིལ་སྟབས་ཕྱག་དང་། དཀྱིལ་འཁོར་ལྷ་ཚོགས་སོགས་བཤགས། ཡིག་བརྒྱ་ལན་གསུམ་དྲིལ་
བསིལ། དེ་ནས། བཛྲ་མུ༔ ཡེ་ཤེས་པའི་ལྷ་ཚོགས་རྣམས་བསྒྲུབ་པའི་དཀྱིལ་འཁོར་ལ་གཤེགས། དམ་
ཚིག་པ་རང་ལ་ཐིམ་པར་བསམ། རོལ་ནང་ཚོམ་བུའི་ལྷག་མ་སྒྲུབས་དཀྱིལ་དུ་གཤེགས། བཞི་ཆོད་ཀྱིས། ཡི་དམ་དྲག་པོའི་སོགས་
ནས། ཐོབ་ཕྱིར་བསྔོ༔ བར་ལན་གསུམ་དྲིལ་བསིལ། སྨོན་ལམ། ནམ་མཁའི་མཐའ་ཁྱབ་སོགས་རྩ་གདངས་ཀྱིས། ཐོབ་པར་
ཤོག༔ བར་བརྗོད་མཐར། བཀྲ་ཤིས་རྒྱས་པར་བྱ་ཞིང་རོལ་སྤྱི་འགྲོས་ལྟར་བྱའོ། །སླར་སྨྲས་པ། དེ་ལྟར་པདྨ་དྲག་པོའི་སྒྲུབ་ཆེན་གྱི། །དཀྱིལ་
འཁོར་ལག་ལེན་ཆོ་གའི་ཕྱག་བཞེས་རྣམས། །རིག་འཛིན་གོང་མའི་སྙན་བརྒྱུད་ལ་བརྟེན་ནས། །གཟུ་ལུམ་རེ་ཆོད་སྤངས་
ནས་ངས་འདི་བྱས། །གྲགས་འདོད་མ་ཡིན་རྙེད་བཀུར་ཐོབ་ཕྱིར་མིན། །རང་བཟོ་མ་ཡིན་དམ་པའི་གསུང་བཞིན་བྲིས། །
ཆོས་འདིར་འཇུག་འདོད་ཕྱི་རབས་རྣལ་འབྱོར་རྣམས། །བཅོས་བསྒྱུར་མ་མཛད་ཟིན་བྲིས་འདི་བཞིན་གྱིས། །དེ་ཕྱིར་མཆོག་
གི་ལམ་ལ་སྦྱོར་བའི་ཐབས། །ཚོམ་བུ་ཚོགས་ཀྱི་སྒྲུབ་པ་ལ་བརྟེན་ནས། །ཟུང་འཇུག་རྡོ་རྗེ་འཆང་གི་རྒྱལ་ཚབ་ཏུ། །གསང་
བའི་བདག་པོ་ཉིད་དང་མཉམ་གྱུར་ཅིག །བདག་ཀྱང་འདི་ནས་ཚེ་རབས་ཐམས་ཅད་དུ། །དབང་དྲག་པདྨས་རྟག་ཏུ་རྗེས་བཟུང་
ནས། །བྱད་གདོན་རྒྱལ་བསེན་གནོད་པའི་བདུད་ལས་རྒྱལ། །ཚེ་རིང་དཔལ་ཐོབ་བདེ་སྐྱིད་མཆོག་ཐོབ་ཤོག །མཚན་འཛིན་
སྤྲོས་པའི་ཀུན་རྟོག་དབྱིངས་སུ་ཞི། །རྩོལ་བྲལ་རིག་པའི་ཉི་མ་སྟོང་དུ་འབར། །བརྩེ་ཆེན་ཐུགས་རྗེའི་ཆགས་པའི་པདྨོ་རྒྱས། །
དོན་གཉིས་ལྷུན་གྲུབ་དཔལ་ལ་རོལ་གྱུར་ཅིག །ཅེས་དཔལ་ཀཿཐོག་པའི་གདན་སར། སྐྱབས་རྗེ་རྡོ་རྗེ་འཆང་སི་ཏུ་རིན་པོ་ཆེའི་ཡང་སྲིད་མཆོག་གིས།
གུ་དྲག་བསྒྲུབ་ཆེན་གསར་འཛུགས་ཀྱིས་ཐུགས་བསྐྱེད་གནང་སྐབས་སུ། སྐྱབས་རྗེ་མཚུངས་བྲལ་རྨོག་རྩ་མཆོག་སྤྲུལ་རིན་པོ་ཆེ་དང་། མཁན་ཆེན་དམ་པ་ཀུན་དགའ་
བསྟན་འཛིན་དང༌། རྡོར་འཛིན་ཚུལ་ཁྲིམས་བློ་གྲོས་དང་། སངས་རྒྱས་རྒྱ་མཚོ་གཉིས། བྱང་འདྲེན་ཆེན་པོ་ཚུལ་ཁྲིམས་དཔལ་བཟང་དང༌། དབུ་ཆེན་འཇམ་དཔལ་རྡོ་
རྗེ༑ ལས་རྡོར་པ་དཀོན་མཆོག་བློ་གྲོས་བཅས་ལ། རང་བློས་གང་དཔོག་གིས། དམ་པའི་ཕྱག་བཞེས་དང་མཐུན་པར་བསླབས་སྟོན་བགྱི་བའི་སྐབས་སུ། ཟིན་བྲིས་སུ་
བསྟར་བར་ཡང་ཡང་བསྐུལ་བ་ལ་བརྟེན་ནས། རྒྱལ་ཁམས་ཕྱོགས་མེད་ཉུལ་པའི་ཀུ་སྭ་ལ། དགེ་རྩེ་འགྱུར་མེད་བསྟན་པ་རྣམ་རྒྱལ་དཔལ་བཟང་པོས་སྤྲས་པ་རྣམ་
པ་ཀུན་ཏུ་དགེ་ཞིང་བཀྲ་ཤིས་པར་གྱུར་ཅིག། །།དགེའོ། །བཀྲ་ཤིས། མངྒ་ལཾ།

203

སྔ་འགྱུར་ཀཿཐོག